LT Europos Sąjungos oficialusis leidinys C 252/16

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

2010/C 252/06

Šiuo paskelbimu suteikiama teisė pareikšti prieštaravimą paraiškai pagal Tarybos reglamento (EB) Nr. 510/2006 (1) 7 straipsnį. Prieštaravimo pareiškiamai Komisijai turi būti pateikti per šešis mėnesius nuo paraiškos paskelbimo.

BENDRASIS DOKUMENTAS

TARYBOS REGLAMENTAS (EB) Nr. 510/2006

„ “(SHAANXI PING GUO)

EB Nr.: CN-PDO-0005-0629-16.07.2007

SGN ( ) SKVN ( X )

1. Pavadinimas:

„ “ (Shaanxi ping guo)

2. Valstybė narė arba trečioji šalis:

Kinijos Liaudies Respublika

3. Žemės ūkio produkto arba maisto produkto aprašymas:

3.1. Produkto rūšis:

1.6 klasė. Švieži ar perdirbti vaisiai, daržovės ir grūdinės kultūros

3.2. Produkto, kuriam taikomas 1 punkte nurodytas pavadinimas, aprašymas:

„Shaanxi ping guo“ auga Weibei regione esančioje Liosinės plynaukštėje, dideliame aukštyje, kur daug saulės, o dirvožemis derlingas. Šios gamtinės sąlygos lemia produkto savybes: raudonų veislių vaisių spalva ryški, graži gelsvai žalių veislių vaisių spalva, kutikulė stora, minkštimas traškus, vaisius būdingo saldžiarūgščio skonio, ilgai negenda ir tinkamas transportuoti.

Penkių skirtingų veislių, iš kurių gaunami Shaanxi obuoliai, jusliniai rodikliai: penkių veislių obuoliai turi visiškai užaugti tinkamomis sąlygomis, jų žievė turi būti švari, obuoliai turi būti be jokio pašalinio kvapo ar jiems nebūdingos drėgmės iš išorinių šaltinių. Obuoliai turi būti pakankamai sunokę valgyti švieži arba laikyti. Sunokę vaisiai turi būti ryškios spalvos ir blizgėti. Vidutinės konfigūracijos rodiklis turi būti ≥ 0,7.

Penkių skirtingų veislių, iš kurių gaunami Shaanxi ping guo obuoliai, fiziniai ir cheminiai rodikliai:

Veislė Mažiausias vaisiaus skersmuo (mm) (≥) Mažiausias spalvos plotas (%) (≥) Vaisiaus kietumas (kgf/cm2) Tirpios sausosios medžiagos (%) Rūgštingumas (%) Ekstra rūšis I rūšis II rūšis Ekstra rūšis I rūšis II rūšis ≥ ≥ ≤ Fuji 80 75 70 ryškiai raudona 85 ryškiai raudona 80 ryškiai raudona 70 7,5 14 0,4 Qinguan 80 75 70 ryškiai raudona 90 ryškiai raudona 85 ryškiai raudona 80 7 14 0,3 Yuanshuai 80 75 70 ryškiai raudona 95 ryškiai raudona 90 ryškiai raudona 80 7 13 0,3 Gala 75 70 65 ryškiai raudona 80 ryškiai raudona 70 ryškiai raudona 65 7 13 0,4 Jinguan 80 75 70 gelsvai žalia gelsvai žalia gelsvai žalia 7 13 0,4

3.3. Žaliavos:

—

3.4. Pašarai (taikoma tik gyvūninės kilmės produktams):

—

3.5. Specialūs gamybos veiksmai, atliktini nustatytoje geografinėje vietovėje:

—

3.6. Specialios pjaustymo, trynimo, pakavimo ir kt. taisyklės:

Pakavimas, sandėliavimas ir vežimas

Obuoliai pakuojami įmonėse, kurioms suteikta teisė naudoti geografinę nuorodą „Shaanxi ping guo“, prižiūrint Kilmės vietos nuorodų tarnybai, atsakingai už geografinių nuorodų apsaugą. Kiekviena dėžė ženklinama kokybės atsekamumą padedančia užtikrinti kortele, kad produktą kokybės kontrolės tikslais būtų įmanoma atsekti.

3.7. Specialios ženklinimo etiketėmis taisyklės:

3.7.1. Kiekviena atskira siunta turi būti ženklinama vienodos formos ir turinio pakuotės etikete.

3.7.2. Siekiant apsaugoti „Shaanxi ping guo“ produkciją, be registruoto įmonės prekės ženklo, kiekvienos dėžės išorėje tam tikroje vietoje turėtų būti paženklinta kilmės vietos ženklu (etikete). Etiketėje taip pat turėtų būti nurodyta veislė, rūšis (specifikacija), grynasis svoris, augimo vietovė ir pardavėjas arba siuntėjas. Informacija turėtų būti pateikiama aiškiai ir taisyklingai, o etiketės spalva turi būti ryški. Ant dėžės pateikiama informacija turi atitikti viduje esančią produkciją, o kiekvienas dėžėje esantis produktas turi būti su specialia etikete arba žyma.

4. Glaustas geografinės vietovės apibūdinimas:

Nustatyta geografinė „Shaanxi ping guo“ auginimo vietovė yra Kinijos šiaurės rytinėje dalyje esančios Liosinės plynaukštės centre: 34° 38′–37° 02′ šiaurės platumos ir 105° 35′–110° 37′ rytų ilgumos. Kraštovaizdį sudaro siauri tarpekliai ir vandens išgraužtos daubos, o dažniausiai pasitaikantis dirvožemis yra purus. Klimatas nuo pusiau drėgno iki pusiau sauso.

Nustatytai „Shaanxi ping guo“ auginimo geografinei vietovei priskiriami visi penkiolikos Šaansi provincijos sričių ir regionų, įskaitant Baota regioną, Fu sritį, Yichuan, Luochuan, Huangling, Yintai rajonus, Yaozhou rajoną, Yijun, Fengxiang, Baishui, Heyang, Xunyi, Yongshou, Changwu ir Chunhua miestai ir kaimai kartu su dalimi kitų 14 sričių (miestų arba regionų), t. y. Chencang rajono, Jintai rajono, Weibin rajono, Qishan, Fufeng, Longxian srities, Qianyang, Pucheng, Chengcheng, Hancheng, Fuping, Liquan, Qianxian srities ir Binxian srities miestų ir kaimų.

5. Ryšys su geografine vietove:

5.1. Geografinės vietovės ypatumai:

Šaansi esanti Weibei regionui priklausanti Liosinės plynaukštės dalis apima (atsižvelgiant į platumą) šiltą zoną, vidutiniškai šiltą zoną ir šiaurės subtropinę zoną. Ji yra į pietus nuo Geltonosios upės ir į šiaurę nuo Jangdzės upės. Vietovė yra aukštai, dienos temperatūra labai svyruoja. Ją dengia puraus dirvožemio, kuriame yra daug mikroelementų, pavyzdžiui, K, Ca, Mn, Zn, Se ir kt., sluoksnis. Kraštovaizdį sudaro daugiausia siauri tarpekliai ir vandens išgraužtos daubos, o dirvožemį daugiausia sudaro liosas. Klimatas nuo pusiau drėgno iki pusiau sauso.

5.2. Produkto ypatumai:

5.2.1. Ryškios spalvos

Spalva – vienas svarbiausių obuolių išvaizdos ir prekinės vertės rodiklių. Itin gerą „Shaanxi ping guo“ spalvą daugiausia lemia tai, kad šie obuoliai anksti ir greitai įgauna spalvą. Dėl to didelė obuolio paviršiaus dalis yra ryškiaspalvė.

5.2.2. Storas kutikulės sluoksnis

Kutikulės sluoksnyje yra daug maistinių ir kitokių medžiagų, dėl kurių padidėja obuolio maistinė vertė. Dėl storo kutikulės sluoksnio Shaanxi obuolių žievelė yra stora, jos paviršius švarus, nedėmėtas, taip pat juose daug pektinų.

5.2.3. Stiprus skonis

Skonis – vienas svarbiausių obuolių kokybės rodiklių. Stiprų „Shaanxi ping guo“ obuolių skonį lemia tai, kad juose daug cukraus, vaisiai traškūs, labai aromatingi ir turi daug maistinių medžiagų.

5.2.4. Sandėliavimo ir transportavimo galimybės

Tai, kad šiuos obuolius galima ilgai laikyti ir jie tinkami transportuoti, yra svarbus prekybą ištisus metus užtikrinantis veiksnys. Dėl to obuoliai ilgai išsilaiko, jie tinkami tarptautinei prekybai, taip pat padidėja jų vertė. Shaanxi obuolių žievė stora, minkštime yra daug vaškingų medžiagų, vaisiai kompaktiški, kieti, turi daug tirpių kietųjų medžiagų. Dėl šių ypatybių Shaanxi obuoliai labai tinkami sandėliuoti ir transportuoti.

5.3. Priežastinis geografinės vietovės ir kurios nors produkto savybės, gero vardo ar kito požymio ryšys:

Į šiaurę nuo Weihe upės Šaansi esanti Liosinės plynaukštės dalis yra vietovė, sudaryta iš siaurų tarpeklių ir vandens išgraužtų daubų, o storas sluoksnis derlingos žemės ten dengia kalvų viršūnes ir sausringus plokščiakalnius. Klimatas itin tinkamas obelims augti. Unikalios gamtinės sąlygos ir kultūros paveldas nulėmė ypatingą „Shaanxi ping guo“ kokybę.

5.3.1. Gamtinės sąlygos

5.3.1.1. Dirvožemis

Šaansi provincijos obuolių auginimo vietovės dirvožemio sluoksnis yra 80–200 metrų storio. Minkštas liosas ne tik turi daug žmogaus sveikatai naudingų mikroelementų, pavyzdžiui, geležies, kalcio ir kt., dėl jo dirvožemis taip pat gerai vėdinamas, drėkinamas ir yra derlingas – taip susidaro obelų šaknų sistemai formuotis itin tinkamos sąlygos. Be to, tai padeda užtikrinti medžiui augti pakankamą vandens ir maistinių medžiagų kiekį. Būtent todėl šio regiono dirvožemis sudaro kokybiškiems „Shaanxi ping guo“ obuoliams užauginti būtinas sąlygas, kurios lemia šių obuolių savitumą.

5.3.1.2. Klimatas

Šaansi obuolių auginimo vietovė yra 800–1 200 metrų virš jūros lygio aukštyje, jos šviesos stipris yra 3 500–50 000 cd, o saulė per metus šviečia 2 200–2 400 valandų. Rugpjūčio–rugsėjo mėnesiais saulė šviečia daugiau nei 300 valandų. Dėl to, kad obelys auga dideliame aukštyje, obuoliai gauna pakankamai saulės šviesos, ir todėl tampa ryškiaspalviai bei pasidengia storu vaško sluoksniu, turi daug cukraus, rūgščių ir vitamino C. Dėl tokių sąlygų obuoliai taip pat tampa kietesni.

Kadangi dienos temperatūra labai svyruoja, obelys sukaupia pakankamai daug maistinių medžiagų, todėl vaisiai tampa saldūs bei įgauna ypatingą kvapą, dėl kurio šie vaisiai itin mėgstami.

Obuoliams auginti naudojamas natūralus lietaus vanduo. Šaansi provincijos vietovėje, kurioje auginami obuoliai, per metus iškrentančių kritulių kiekis nėra didelis – 560–750 mm. Oro drėgnis santykinai nedidelis, o tai neleidžia plisti ir augti kenkėjams ir vabzdžiams. Dėl to šioje vietovėje mažiau kenkėjų veislių, tad sumažėja ligų ir kenkėjų pavojus.

5.3.2. Žmogiškasis veiksnys

Ėmus naudoti keturis pagrindinius auginimo metodus (vainikas stipriai išgenimas, patrumpinama daug šakų, obelys tinkamai tręšiamos ir auginant vengiama naudoti kenksmingas medžiagas) ir jiems paplitus itin pagerėjo Šaansi obuolių kokybė ir saugos standartai.

Nuoroda į paskelbtą specifikaciją:

EU-LINK su DOOR paraiška

(1) OL L 93, 2006 3 31, p. 12.